open-index/open-wikipedia-markdown huggingface dataset:
Grover Loening

**Grover Cleveland Loening** (født 12. september 1888 i Bremen i Tyskland, død 29. februar 1976 i Florida) var en tysk-amerikansk flykonstruktør og forfatter. 

Loenings far var amerikansk konsul i Tyskland. Dette  åpnet muligheten for ham til å reise til USA for høyere studier. Han ble uteksaminert fra Columbia University i 1908. Samme år så han sitt første fly under en flyoppvisning og kort tid senere dannet han universitetets flyklubb, *Columbia University Aero Club* blant studenter og lærere. Hans flyinteresse førte til at han studerte aerodynamik ved Columbia University. Da  han avla eksamen i 1911 var han den første som la fram et arbeide om aerodynamik ved noe universitet i USA. 

Efter sin utdannelse fikk han ansettelse ved en liten flyfabrikk, *Queen Aeroplane Company* i New York som bygde på lisens kopier av Blériot XI. I 1912 konstruerte og bygde han sin første flybåt. Han ble ansatt hos Orville Wright i 1913 som hans assistent og sjef for Wrightfabrikken i Dayton. I 1914 ble han sjef for den tekniske avdelingen for flystudier ved US Armys Aviation Section i San Diego.

Han startet sin egen flyfabrikk i 1917 for å bygge små fly som kunne starte fra slagskip og jagerfy for US Navys regning, samt et jagerfly for US Army. Hans bedrift Loening Aeronautical Engineering Corporation ble slått sammen med Keystone Aircraft i 1928 og bedriften ble en del av Curtiss-Wrights flyfabrikker.  

Da Første verdenskrigen sluttet konstruerte han en femseters endekker, flybåten Flying Yacht, den var forsynt med en Libertymotor og satte mange rekorder for flybåter etter lanseringen. For framgangen med flybåten fikk han i 1921 årets Collier-trofé. Hans neste større framgang kom med sjøflyet Loening Amphibian som var forsynt med opptrekbart understell. Fem eksemplarer av denne typen ble brukt US Army for arméens Pan-amerikanske propagandaflyvning 1926.

I 1928 startet han Grover Loening Aircraft Company, som bygde eksperimentfly. Dessuten ble han brukt som konsulent i flytekniske spørsmål av Chase Bank, Fairchild Aircraft, Grumman Aircraft og Curtiss-Wright. Han var også styremedlem i Pan American Airways.

I 1937 ble han utnevnt til sjef for det statlige organet *National Advisory Committee on aeronautics*, og under andre verdenskrig var han med i ledelsen for War Production Board. Dessuten hjalp han til med konstruksjonen av  transportfly og logistikken rundt flybygging.

## Bibliografi
* *Monoplanes and Biplanes* 1915
* *Military Aeroplanes* 
* *Takeoff Into Greatness*

## Referanser


## Eksterne lenker
* Foto og tekniske detaljer av et Loening amfibiefly
Sommerfuglalfabetet

***Sommerfuglalfabetet*** (engelsk språk: ***Butterfly Alphabet***) er et fotografisk kunstverk av nordmannen og naturhistorikeren Kjell Bloch Sandved.

Sandved arbeidet på Smithsonian's National Museum of Natural History i Washington, D.C., og fikk ideen sammen med Barbara Bedette, en paleontolog, om å finne alle 26 bokstavene i det latinske alfabet og de arabiske tall 0 til 9 i mønstre i vingene til sommerfugler.

Sandveds fotografiske ekskursjoner ledet ham til Brasil, Kongo, Papua Ny-Guinea og Filippinene. Søkingen etter alle formene tok ham over 24 år, men han ferdiggjorde søket i 1975 og publiserte det i *[[Smithsonian Magazine]]*. Det ble publisert igjen av Scholastic som en bok i 1996, med tilhørende tekstutdrag om sommerfuglarter.

## Referanser



## Eksterne lenker
* Sommerfuglalfabetet
Argentinas herrelandslag i volleyball

**Argentinas herrelandslag i volleyball** er det argentinske landslaget i volleyball for menn som konkurrerer for Argentina under Panamerikanske leker, Sommer-OL og Verdensmesterskapet i volleyball.

## Turneringshistorikk
### Olympiske leker
* 1964 — *deltok ikke*
* 1968 — *deltok ikke*
* 1972 — *deltok ikke*
* 1976 — *deltok ikke*
* 1980 — *deltok ikke*
* 1984 — *6.-plass*
* 1988 —  *Bronse*
* 1992 — *deltok ikke*
* 1996 — *8.-plass*
* 2000 — *4.-plass*
* 2004 — *5.-plass*
* 2008 — *deltok ikke*
* 2012 — *5.-plass*
* 2016 — *kvalifisert*

### Panamerikanske leker
* 1955 — *deltok ikke*
* 1959 — *deltok ikke*
* 1963 —  *Bronse*
* 1967 — *7.-plass*
* 1971 — *deltok ikke*
* 1975 — *deltok ikke*
* 1979 — *deltok ikke*
* 1983 —  *Bronse*
* 1987 — *4.-plass*
* 1991 —  *Bronse*
* 1995 —  *Gull*
* 1999 — *4.-plass*
* 2003 — *deltok ikke*
* 2007 — *6.-plass*
* 2011 —  *Bronse*
* 2015 —  *Gull*

### Verdensmesterskapet
* 1949 — *deltok ikke*
* 1952 — *deltok ikke*
* 1956 — *deltok ikke*
* 1960 — *11.-plass*
* 1962 — *deltok ikke*
* 1966 — *deltok ikke*
* 1970 — *deltok ikke*
* 1974 — *deltok ikke*
* 1978 — *22.-plass*
* 1982 —  *Bronse*
* 1986 — *7.-plass*
* 1990 — *6.-plass*
* 1994 — *13.-plass*
* 1998 — *11.-plass*
* 2002 — *6.-plass*
* 2006 — *13.-plass*
* 2010 — *9.-plass*
* 2014 — *11.-plass*

## Se også
*Argentinas kvinnelandslag i volleyball

## Eksterne lenker
* 
* Profil hos *[[FIVB]].org*
Bluepoint Games

**Bluepoint Games, Inc.** er et amerikansk indieselskap som utvikler videospill med hovedkontor i Austin i Texas i USA.

Bluepoint Games' første videospill, *[[Blast Factor]]* (2006), ble gitt ut da Sonys PlayStation 3 ble gitt ut, og var et av bare to spill som var nedlastbare i starten av spillkonsollens levetid.

31. august 2009 ble det annonsert at de nylagde versjonene av *[[God of War]]* og *[[God of War II]]* ville bli gitt ut til PlayStation 3 som *God of War Collection*. Bluepoint Games fikk ansvaret for å lage de nye versjonene og spillet ble gitt ut 17. november 2009 i Nord-Amerika. Det ble gitt ut i resten av verden mellom mars og april 2010.

På Tokyo Game Show i 2010 ble det annonsert av selskapet skulle håndtere en ny versjon av Classics HD; lage nye versjoner av spillene *[[Ico]]* og *[[Shadow of the Colossus]]* som *[[The Ico & Shadow of the Colossus Collection]]* for PlayStation 3, som ble gitt ut i Nord-Amerika, Japan og Europa i september 2011. De lagde også *[[Metal Gear Solid HD Collection]]*, som inkluderer nye versjoner av spillene *[[Metal Gear Solid 2: Sons of Liberty#Substance|Metal Gear Solid 2: Substance]]*, *[[Metal Gear Solid 3: Snake Eater#Subsistence|Metal Gear Solid 3: Subsistence]]*, og *[[Metal Gear Solid: Peace Walker]]*, som ble gitt ut 8. november 2011.

Sony Santa Monica involverte Bluepoint Games i utviklingen av *[[PlayStation All-Stars Battle Royale]]*. Dette spillet var et av de første som inkluderte Sonys kryssplattformfunksjonalitet, som tillater spillere som spiller på PS3 med spillere som spiller på PlayStation Vita.

På grunn av Bluepoint Games' suksess med *PlayStation All-Stars*, bestemte Respawn Entertainment og Electronic Arts seg for å få Bluepoint Games til å utvikle Xbox 360-versjonen av *[[Titanfall]]* sammen med dem. Bluepoints arbeid med dette spillet ble såpass godt mottatt at det ble kontrovers rundt det. Noen mente at Microsoft holdt prosjektet så hemmelig som mulig for å få flere til å istedenfor kjøpe den nyere Xbox-konsollen, Xbox One. Samtidig som de utviklet denne versjonen av *Titanfall*, utviklet de PS4-versjonen av *[[Flower (videospill)|Flower]]*. *Flower* ble gjort tilgjengelig for digital nedlasting da PS4en ble gitt ut, og forble det høyest rangerte spillet for PS4 i de første åtte månedene etter PS4en var gitt ut. Bluepoints versjon av *Flower* ble også sluppet ut for PlayStation Vita.

## Liste over spill utviklet av Bluepoint Games

## Referanser


## Eksterne lenker
*
Jörg Meuthen

**Jörg Meuthen** (født 29. juni 1961 i Essen) er en tysk sosialøkonom og politiker (AfD). Han er professor i sosialøkonomi og finansvitenskap (Volkswirtschaftslehre og Finanzwissenschaft) ved Hochschule Kehl i Kehl, Baden-Württemberg. Meuthen ble i 2015 en av to talspersoner for AfD på landsplan. Han gikk av i 2022 på grunn av partiets høyreradikale og anti-demokratiske tendenser.

## Referanser


## Eksterne lenker
* 
* 
*
Louis de Bissacia

**Louis de Bissacia** (1870–1963) var en fransk polospiller.

Han representerte landet sitt under Sommer-OL 1900, der han ble nummer 5.

## Referanser


## Eksterne lenker
*
Alfred Grisar

**Alfred Grisar** (født 10. juni 1881, død 27. november 1958) var en belgisk polospiller.

Han representerte landet sitt i Sommer-OL 1920, der han ble nummer 4.

## Referanser


## Eksterne lenker
*
Maurice Lysen

**Maurice Lysen** (født 17. august 1881, død 2. desember 1957) var en belgisk polospiller.

Han representerte landet sitt under Sommer-OL 1920, der han ble nummer 4.

## Eksterne lenker
*
Kōshū (Yamanashi)

**Kōshū** (甲州市; *Kōshū-shi*) er en by i Yamanashiprefekturet på øya Honshu.

Kōshū by ble grunnlagt 1. november 2005, som en sammenslutning av de tidligere byene Enzan, Katsunuma, og landsbyen Yamato.

Byen er i Japan kjent som et senter for vinproduksjon.

## Referanser
Anakin Solo

**Anakin Solo** er en skikkelse i det fiktive Star Wars-universet. Han er sønn av Han Solo og Leia Organa (prinsesse Leia), og oppkalt etter sin bestefar Anakin Skywalker, som gikk over til «den mørke siden» og ble Darth Vader.

## Referanser
Åpne data

**Åpne data** (engelsk: *«open data»*) er data (digital informasjon) som er gjort fritt tilgjengelige uten restriksjoner (for eksempel i form av barrierer) slik at alle kan bruke og videreformidle dem uten å være begrenset av opphavsrett eller patenter. Åpne data har dermed klare paralleller til åpen kildekode og bruker mange av de samme lisensene. Åpne data er vanligvis lisensiert under en åpen lisens. 

Viktige kilder til åpne data er offentlige myndigheter, vitenskapelige institusjoner og i noen tilfeller kommersielle organisasjoner. En sentral motivasjon er å oppmuntre til verdiskapning i samfunnet ved at dataene benyttes på nye måter og i nye sammenhenger. Åpne data kan gi grunnlag for ny kommersiell virksomhet, og de kan muliggjøre nye produkter og tjenester som er berikende og effektiviserende.

Det finnes ingen internasjonalt akseptert formell definisjon, men flere er basert på prinsippene i Open Knowledge Definition eller prinsippene for åpen digital, offentlig informasjonutvikling av Open Government Working Group. Åpne data blir også sett på som en måte for innbyggere å få innsikt i forvaltningen.

Flere land har etablert kataloger over åpne datakilder, som eksempelvis Storbritannia (*data.gov.uk*), USA (*data.gov*), Sverige (*dataportal.se*), og Norge (*data.norge.no*).

## Definisjoner
De grunnleggende kravene for åpne data satt av arbeidsgruppen for åpen forvaltning (Open Government Working Group) er at åpne data skal være:

# Fullstendig: Informasjon som ikke inneholder personopplysninger eller er underlagt konfidensialitet, gjøres tilgjengelig i størst mulig grad. Dette gjelder spesielt databaser med materiale som kan bearbeides videre.
# Primær: Informasjon bør gis i originalformat så langt det er mulig. Bilde- og videomateriale bør gis i høyest mulig oppløsning for å muliggjøre videre behandling.
# Aktuell: Informasjon bør gjøres tilgjengelig så raskt som mulig slik at verdien ikke går tapt. Det bør finnes mekanismer for automatisk å motta informasjon om oppdateringer.
# Tilgjengelig: Informasjon gjøres tilgjengelig for så mange brukere som mulig for så mange formål som mulig.
# Maskinlesbar: Informasjonen er strukturert på en måte som muliggjør maskinell behandling og sammenligning med andre registre.
# Gratis: Informasjonen er tilgjengelig for alle uten betalingskrav eller begrensninger i form av lisensvilkår og registreringsprosedyrer.
# I et åpent format: Formatet informasjonen gis i følger en åpen standard, eller alternativt er dokumentasjonen for formatet fritt tilgjengelig og fri for patentlisensvilkår.

Open Knowledge Foundation har utarbeidet en definisjon som er oppsummert som følger

«Data kan kalles åpne data dersom alle står fritt til å bruke, gjenbruke og distribuere dem, med det viktigste hensynet å angi kilden eller et krav om å dele dataene på samme måte.»

*[[Lenkede åpne data]]* (engelsk: *«Linked Open Data», LOD*) vil å si gjøre åpne data tilgjengelig på formater som gjør dem lesbare og tolkbare for maskiner så vel som mennesker. Lenkede åpne data er inspirert av mange av ideene bak den semantiske veven.

## Referanser


## Eksterne lenker
*
Fabián Canobbio

**Néstor Fabián Canobbio Bentaberry** (født 8. mars 1980 i Montevideo) er en uruguayansk fotballspiller, som spiller i midtbanet til Danubio.

Han spilte i sine ungdomsår for klubbene Progreso, Peñarol og Valencia CF. I mars 2004 gikk han 24 år gammel til Celta Vigo. På sine 131 kamper for Celta Vigo skåret han 29 mål.

I 2008 signerte han for spanske Real Valladolid. Sommeren 2010 ble han kjøpt av Larissa.

## Referanser


## Eksterne lenker
*
Lenkede åpne data

**Lenkede åpne data** (engelsk: *«Linked Open Data», LOD*) er åpne data som er gjort tilgjengelig på formater som gjør dem lesbare og tolkbare av datamaskiner. Lenkede åpne data er inspirert av mange av ideene bak den semantiske veven.

Lenkede åpne data bygger på følgende fire prinsipper:
* Alle informasjons- og andre ressurser som dataene beskriver navgis med URI-er (eller rettere sagt IRI-er). Dermed får alle ting beskrevet som lenkede åpne data *et unikt navn som begynner på http://*.
* En URI (eller IRI) som navngir en ressurs kan brukes som vevadresse i en vanlig vevleser/nettleser. Dermed er det *enkelt for alle å finne informasjon* om alle ting som er beskrevet som lenkede åpne data.
* Vevadressen inneholder informasjon om ressursen både på menneskelesbare og maskinlesbare formater. Dermed er det *mulig for både mennesker og maskiner å gjøre nytte av* lenkede åpne data. Et sentralt menneskelesbart format er HTML, mens RDF er et tilsvarende viktig maskinlesbart format for lenkede åpne data. 
* Informasjonen om en ressurs benytter URI-er (IRI-er) til å navngi andre ressurser som ressursen er knyttet til. Dermed kan mennesker og maskiner *enkelt navigere rundt i informasjonen* om ting som er beskrevet som lenkede åpne data.

Selv om de lenkede dataprinsippene kan brukes på lukkede (for eksempel virksomhetsinterne) data såvel som på åpne, er det i kombinasjon med åpne data at lenkede data får størst kraft.

Den semantiske veveressursen DBpedia gjør informasjon ekstrahert fra Wikipedia tilgjengelig blant annet som lenkede åpne data. DBpedia bruker for eksempel http://dbpedia.org/resource/Bergen som navn på den fysiske ressursen (stedet, byen) Bergen. Bruker man dette navnet som adresse i en vevleser blir man omdirigert automatisk til den menneskelesbare siden http://dbpedia.org/page/Bergen, som gir informasjon om Bergen på menneskelesbar form, mens et dataprogram som ber om den samme siden i stedet kan bli dirigert til den maskinlesbare siden http://dbpedia.org/page/Bergen, som inneholder samme informasjon som RDF. Programmet kan også be om informasjonen på mer spesielle semantiske formater, for eksempel gir http://dbpedia.org/data/Bergen.n3 informasjon om Bergen i RDF-serialiseringen N3 (som er en av flere måter å overføre RDF-informasjon på).

## Referanser
Serialisering

**Serialisering** er å transformere data i internminnet på en datamaskin til en sekvens av byter som kan lagres i en datafil eller overføres over et nettverk. Serialisering er nødvendig fordi dataene inne en kjørende (eksekverende) datamaskin vanligvis ikke ligger lagret seksvensielt (på rekke), men spredt rundt på forskjellige minneadresser.

Det motsatte av serialisering er parsing, som vil si å transformere en sekvens av byter eller andre inndatasymboler til strukturerte data i datamaskinens minne.

## Se også
* Endian
Presteseminaret Saint-Sulpice

**Presteseminaret Saint-Sulpice** i Paris var et katolsk utdannelsessted grunnlagt av den franske katolske prest Jean-Jacques Olier.

## Historie

Fader Jean-Jacques Olier fikk den 25. juni 1642 sognet Saint-Sulpice i Paris og overførte dit et katolsk presteseminar fra Vaugirard (i dag del av  15. arrondissement i Paris), som da var i sin etableringsfase. Etter grunnleggelsen av sulpicianernes kongregasjon (orden) overtok de ledelsen. Fader Jean-Jacques Olier lot bygge et seminat som ble innviet i 1651 som *Grand Séminaire* for alumner aor alle franske bispedømmer 

Denne bygningen ble konfiskert under den franske revolusjon, og ble revet i 1811. 

Under disse omvekslende tider ledet Jacques-André Émery seminaret og kongregasjonen. I 1820–1838 ble det reist en ny bygning, som huset seminaret frem til 1906. Da ble det oppløst, grunnet den nye lov om skille mellom kirke og stat. Så la man en del av finansministeriet til bygningen. 

Sulpicianernes generalat og deres seminar flyttet da til Issy-les-Moulineaux, der de i dag (2016) befinner seg.

## Betydning
Jean-Jacques Olier gjorde St. Sulpice til sentrum for *[[École française de spiritualité]]*. Seminaret ble populært og meget berømt i Frankrike. Det utdannet mange av Frankrikes mest berømte klerikere frem til tidlig 1900-tall, Saint-Sulpice fikk stor innflytelse og det franske kleresis prestepersonlighet, langt ut over sulpisianernes rekker.

## Kjente studenter
* Denis Auguste Affre
* Louis-François de Bausset-Roquefort
* François-Joachim de Pierre de Bernis
* Henri Breuil
* Pierre-Hector Coullié
* Maurice Feltin
* François Fénelon
* Auguste Desgodins
* Charles-Auguste-Marie-Joseph de Forbin-Janson 
* Joseph Alfred Foulon
* Louis-Marie Grignion de Montfort
* Alexandre André Jacob
* Pierre Petit de Julleville
* Jean Baptiste Henri Lacordaire
* Charles de La Fosse
* Charles Mannay
* Eugen von Mazenod
* Charles Fortuné von Mazenod
* Arthur Mugnier
* Leonardo Murialdo
* Guillaume-Gabriel Nivers
* Pierre-Bienvenu Noailles
* Jean-Martin de Prades
* Ernest Renan
* Jules Saliège
* Emmanuel Joseph Sieyès
* Alexandre Angélique de Talleyrand-Périgord
* Charles-Maurice de Talleyrand-Périgord
* Adolphe Tanquerey
* Joseph-Marie Timon-David
* Stanislas-Arthur-Xavier Touchet
* Pierre Vergniaud

## Litteratur
* Philippe Molac: *Histoire d'un dynamisme apostolique: la compagnie des prêtres de Saint-Sulpice.* Cerf, Paris 2008, ISBN 978-2-204-08713-1.
* Henry Joly: *La compagnie de Saint-Sulpice* Bloud et Gay, Paris 1914.

## Referanser


## Eksterne lenker
* Seminaire St. Sulpice, Issy-les-Molineaux
Nils Kristen Sandtrøen

**Nils Kristen Sandtrøen** (født 1989) er en norsk politiker (Ap) fra Tynset i Innlandet som fra februar 2025 er Norges landbruks- og matminister. I 2017 ble han valgt inn på Stortinget fra Hedmark. 

Sandtrøen tok initiativ for å opprette lokallag for studenter i AUF i Trondheim i 2011, og var deretter lokallagsleder. Han deltok på sommerleiren på Utøya i 2011, og overlevde terrorangrepet etter å ha svømt fra øya. Han har vært representant i AUFs landsstyre. Sandtrøen har blant annet arbeidet for satsting på yrkesfag og flere lærlingeplasser.

I kommunevalget i 2015 var han ungdomskandidat for Arbeiderpartiet på Tynset. Sandtrøen ble den kandidaten på Tynset som flest skrev navnet på av alle som stilte til valget blant alle partiene. Han var varaordfører på Tynset fra 2015-2017. 
 
Sandtrøen har vært journalist i *[[Aftenposten]]* og ''Arbeidets Rett'', gjeter og politisk rådgiver for Arbeiderpartiets stortingsgruppe 2014–2015.

Hans eldre bror Per Martin Sandtrøen satt også på Stortinget, for Senterpartiet. De to var det første brødreparet på Stortinget siden 1903.

## Idrett og utdanning

Sandtrøen var aktiv idrettsutøver innen friidrett, skiskyting og langrenn. Som friidrettsutøver konkurrerte han for Friidrettsklubben Ren-Eng, og har sølv fra Ungdomsmesterskapet i friidrett på 3000 meter.

Sandtrøen studerte ved University of Alaska i Anchorage etter fullført videregående da han ble tildelt skistipend og konkurrerte for universitetslaget i langrenn.

## Referanser


## Eksterne lenker
* 
*
Samuel Blixen

**Samuel José Andrés Blixen Claret** (29. august 1867, død 22. mai 1909) var en uruguayansk forfatter, professor, politiker, journalist og litterær kritiker. Han studerte filosofi og litteratur ved Universidad de la República i Montevideo. Han var også professor av spansk litteratur på UdelaR. Blixen skrevet teater.

Han var journalist i *El Siglo*, *La Tribuna Popular*, *El Día* (lit. «Daget») og *La Razón*. Han døde i Montevideo i 1909.

## Referanser


## Eksterne lenker
* 
* Uruguayanske forfattere: Samuel Blixen (spansk)
Kong Harald Vs jubileumsmedalje 1991–2016

**Kong Harald Vs jubileumsmedalje 1991–2016** er en medalje som ble innstiftet til minne om tjuefemårsjubileet for kongens tronbestigelse. Medaljen rangerer som nummer 38 i rekken av offisielle norske utmerkelser.

## Utførelse
Kong Harald Vs jubileumsmedalje 1991–2016 er laget i sølv og har en diameter på 30 mm. På avers har den kong Haralds høyrevendte portrett. Kongen er avbildet uten krone. Portrettet er omgitt av omskriften «• HARALD V NORGES KONGE • ALT FOR NORGE ». Revers viser kongens kronede monogram. Medaljen har en kongekrone på toppen. Medaljen er opphengt i et rødt bånd, som har en sølvspenne med innskriften «1991–2016».

Medaljen er utført av Ingrid Austlid Rise og produsert av Poellath.

Medaljen tilsvarer dem som ble innstiftet for kong Haakons og kong Olavs regjeringsjubileer: Kong Haakon VIIs jubileumsmedalje 1905–1930, Kong Haakon VIIs jubileumsmedalje 1905–1955 og Kong Olav Vs jubileumsmedalje 1957–1982.

## Tildeling
Medaljen er tildelt medlemmer av Kongefamilien, medarbeidere ved Det kongelige hoff, H.M. Kongens adjutantstab, Den kongelige politieskorte, tidligere hoffembedsmenn og kvinner og sentrale myndighetspersoner som bistår H.M. Kongen og Kongefamilien i utøvelsen av deres virke, samt utenlandske tilreisende gjester. Totalt er medaljen tildelt 365 personer.

## Referanser


## Eksterne lenker
* ''Tildeling av Kong Harald Vs jubileumsmedalje 1991–2016'', Kongehuset
Close-Up

***Close-Up*** (, *Klūzāp, nemā-ye nazdīk*) er en iransk biografisk dramafilm fra 1990 med manus og regi av Abbas Kiarostami. Hovedrollen spilles av Hossain Sabzian og Mohsen Makhmalbaf. Filmen blander virkemiddler fra dokumentar og fiksjonsfilm og er inspirert av virkelige hendelser hvor mange av de medvirkende spiller seg selv.

## Handlingsreferat
Hossain Sabzian er en stor film-tilhenger, og spesielt stor fan av den populære iranske regissøren Mohsen Makhmalbaf. En dag reiser Sabzian med buss, og leser en kopi av et publisert manus skrevet av Makhmalbaf. Fru Ahankhah sitter ved siden av ham, og avslører at hun også er en tilhenger av den samme filmen. Sabzian forteller henne at han selv heter Makhmalbaf, skaperen av filmen. Sabzian opptrer som Makhmalbaf, og besøker Ahankhah-familien flere ganger i løpet av de neste par ukene.

Sabzian smigrer dem ved å si at han ønsker å bruke hjemmet deres i hans neste film, og deres sønner som skuespillere. Sabzian får også låne penger fra en av sønnene, for å betale en drosje for seg selv når han skal reise den kvelden. Men Mr. Ahankhah begynner å mistenke Sabzian som en bedrager som planlegger å rane dem, spesielt når et fotografi han ser viser en yngre Makhmalbaf med mørkere hår enn Sabzian. Han kontakter en journalist, Hossain Farazmand, som bekrefter at Sabzian virkelig er en bedrager - ikke Makhmalbaf.

Politiet kommer for å arrestere Sabzian, mens Farazmand tar noen fotografier for sin kommende artikkel om at en falsk Makhmalbaf er arrestert. I løpet av rettssaken blir Sabzian anklaget for forsøk på bedrageri. Sabzian påstår at hans egentlige motivasjon for å etterligne den anerkjente regissøren, var kjærlighet til Makhmalbafs film. Ahankhahs sønn forteller om hans besøk, når de begynte å mistenke ham for løgn.

## I rollene
* Hossain Sabzian
* Mohsen Makhmalbaf
* Abbas Kiarostami
* Abolfazl Ahankhah
* Mehrdad Ahankhah

## Referanser


## Eksterne lenker
*
Stigmodera

***Stigmodera*** er en slekt av biller som hører til familien praktbiller (Buprestidae).

## Utseende
Middelsstore, nokså fargerike praktbiller. Denne slekten er ganske variabel i fargen. Pronotum er svart, gjerne med metallisk glans, dekkvingene kan være mer eller mindre røde, eller metallisk grønne. Felles for alle artene er at dekkvingene er meget tett og grovt punkterte, punktene er ofte svarte.

## Utbredelse
Slekten er utbredt i Australia.

## Systematisk inndeling

Inndelingen følger . Avgrensingen av denne slekten kan variere mye - noen ganger blir alle de australske artene i gruppen Stigmoderini plassert her, andre ganger blir *Stigmodera* slått sammen med *[[Temognatha]]*. *Stigmodera* blir her forstått i snever forstand.

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Stigmoderini Lacordaire, 1985
******* Slekten *Stigmodera* Eschscholtz, 1829
******** *[[Stigmodera cancellata]]* (Donovan, 1805)
******** *[[Stigmodera gratiosa]]* Chevrolat, 1843
******** *[[Stigmodera hyperboreus]]* (Heer, 1870)
******** *[[Stigmodera jacquinotii]]* (Boisduval, 1835)
******** *[[Stigmodera macularia]]* (Donovan, 1805)
******** *[[Stigmodera porosa]]* Carter, 1916
******** *[[Stigmodera roei]]* Saunders, 1868
******** *[[Stigmodera sanguinosa]]* Hope, 1846

## Referanser


## Eksterne lenker
*
Aaaaba

***Aaaaba*** er en slekt av biller som hører til familien praktbiller (Buprestidae). Slektsnavnet er trolig et forsøk på å komme først i alfabetiske listinger av slekter.

## Utseende
Små, avlange, svarte praktbiller.

## Utbredelse
Slekten er utbredt langs østkysten av Australia.

## Systematisk inndeling
Navnet *Alcinous*, som var det første gitt til slekten, viste seg å være opptatt. Som et nytt navn ble foreslått *Aaaba* (av Bellamy, 2002). Dette viste seg imidlertid også å være opptatt (attraktivt å være først i alfabetet?), så Bellamy (2013) la til en ekstra a slik at navnet fikk sin nåværende, noe absurde form.
Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Coraebini Bedel, 1921
******* Understammen Cisseina Majer, 2000
******** Slekten *Aaaaba* Bellamy, 2013 (et godt forsøk på å komme først i alfabetet?)
********* *[[Aaaaba nodosus]]* (Deyrolle, 1865)
********* *[[Aaaaba fossicollis]]* (Kerremans, 1903)

## Referanser


## Kilder
* Bellamy, C.L. 2013: *Aaaaba* Bellamy, a second replacement name for *Alcinous* Deyrolle, 1864 (Coleoptera: Buprestidae). *Coleopterists Bulletin*, 67(1): 32.
## Eksterne lenker
*
Loening Aeronautical Engineering Corporation

*

*'Loening Aeronautical Engineering Corporation''' ble grunnlagt i 1917 av Grover Loening, som bygde fly og spesielt amfibiefly fra 1917. Da Loening bestemte seg for å gå sammen med Keystone Aircraft Corporation i 1928 førte det til en "faneflukt" fra mange av fabrikkens teknikere, inklusive  administrerende direktør, Leroy Grumman og de dannet sitt eget selskap, Grumman Aircraft Engineering Corporation. Loening, på sin side gjenopprettet virksomheten som Grover Loening Aircraft Company i 1929, men måtte avikle allerede etter tre år, i 1932.

## Bediftens historie i korte trekk
* 1917: Loening Aeronautical Engineering etableres ved East River, New York . 
* 1928: Slås sammen med  Keystone Aircraft Corporation under navnet Loening Aeronautical Div. 
* 1929: Nytt navn: Grover Loening Aircraft Co, Garden City NY. 
* 1932: Selskapet opphører.

Mange av Loenings amfibier ligner svært meget på de som Grumman senere bygde, f.eks  Grumman Duck med en stor pongtong under skroget. Fabrikkens eier og leder, Leroy Grumman hadde da også vært administrerende direktør ved Loening Aeronautical Engineering Company. Etter at Grumman med flere kolleger forlot Loening, dannet Loening sammen med Keystone Grover Loening Aircraft Co

I starten var Grummans nye selskap mest opptatt med å reparere Loening-fly for US Navy, men etterhvert begynte Grumman å markedsføre sine egne modeller, vesentlig basert på Loenings konsept, utviklet av Loening. Praktisk talt, hele  arbeidstokken var tidligere Grumman-ansatte.
## Eksterne lenker
*Mer om Loenning Loening
DS «Venus»

*For motorskipet «Venus» fra 1931, se [[MS «Venus» (1931)|MS «Venus»]]*

**DS «Venus»** var et skip som skal ha gått i rute mellom Bergen-Stavanger-Newcastle i perioden 1893 til 1930.

DS «Venus» ble hugget opp i Stavanger i 1933.

## Kilder
* Fotomuseum Bergen: Englandsbåten DS Venus i 1893 Besøkt 17. november 2018
Mohsen Makhmalbaf

**Mohsen Makhmalbaf** (, *Mohsen Makhmalbaaf*; (født 29. mai 1957) er en Iransk filmregissør, manusforfatter og filmprodusent. Han har regissert mer enn 20 spillefilmer og er sterkt forbundet med den nye bølgen innen iransk film.

Siden 2005 har Makhmalbaf levd i eksil i Paris. Han er far till filmskaperne Samira Makhmalbaf og Hana Makhmalbaf.

Makhmalbaf var som ung med i den islamske opposisjonen mot sjahen. Han ble 17 år gammel arrestert for å ha knivstukket en politimann og unnslapp dødsstraff på grunn av lav alder. Han ble løslat i forbindelse med den iranske revolusjonen i 1979 og laget en periode propagandafilmer for ayatollah Khomeini.

## Filmografi som regissør (utvalg)
* *Selgeren* (1987) 
* *Den velsignedes bryllup* (1988)
* *Syklisten* (1989)
* *Tid for kjærlighet* (1990)
* *Salaam Cinema‎‎* (1995)
* *Det persiske teppet* (1996)
* *[[Et øyeblikks uskyld|Et øyeblikks uskyld]]* (1996)
* *Stillheten* (1998)  
* *En reise til Kandahar* (2001)
* *Gartneren* (2012)
* *The President* (2014)

## Filmografi som skuespiller (utvalg)
* *Den velsignedes bryllup* (1988)
* *[[Close-Up (film)|Close-Up]]* (1990)
* *Salaam Cinema‎‎* (1995)
* *Et øyeblikks uskyld* (1996)

## Referanser


## Eksterne lenker
* 
*
Grumman JF Duck

**Grumman JF "Duck"** var et en-motors amfibiefly, en todekker, bygget av Grumman Aircraft Engineering Corporation for den amerikanske marine på 1930-tallet.

## Konstruksjon og utvikling
Grumman  Duck JF ble bygget fra 1934 til 1936, da produksjonen ble konsentrert om  J2F Duck og senere varianter.

På en Duck er pongtongen en del og skroget, den er nærmest en fly-båt, selv om den også ligner et "vanlig" fly med en ekstra flottør under skroget. Den generelle utformingen ligner de tidligere Loening flybåter hvis prototype fløy første gang  24. april 1933 av Grummans test pilot Paul Hovgard

## Bruk av flyet
Den amerikanske marine  bestilte 27 Duck og fikk de første levert i mai 1934. Denne første serien hadde fester for montering av et maskingevær ved baksetet, pekende bakover samt et enkelt bombefeste under hver vinge, istand til å holde en dypvannsbombe på 45.4&nbsp; kg). Hovedflottøren var også en Grumman-konstruksjon .(Grumman Model "A") og som på prototypen, hadde den opptrekkbart understell som gjorde at Duck var et virkelig amfibium. Disse Duck ble brukt til ulike formål. som speiding, foto-oppdrag, taruing av slepemål, søk og redning.

## Litteratur
* 

## Referanser


## Eksterne lenker
* The Grumman J2F Duck
Hans Petter Hermansen

**Hans Petter Hermansen** (født 4. juli 1948 i Oslo, død 22. februar 2020 i Sarpsborg) var en norsk historiker. Han var førstelektor i historie ved Høgskolen i Østfold og lærebokforfatter. Han hadde sin bakgrunn fra Universitetet i Oslo hvor ble uteksaminert i 1976. Hermansen hadde hovedfag i historie og mellomfag i statsvitenskap og tysk.

## Høgskolen
Hermansen jobbet som førstelektor på avdeling for lærerutdanning ved Høgskolen i Østfold. Han underviste i samfunnsfag. Han hadde jobbet med lærerutdanning siden 1980 og førstelektor ved utdanning siden 1999. Tidligere hadde han også jobbet som høgskolelektor ved Høgskolen i Nesna fra 1977 til 1980.

## Bokutgivelser
* 1980: *Fra krigstilstand til allianse*, Universitetsforlaget
* 2011: *Sentrum og periferi*, Stjørdal, Læringsforlaget.
* 2010: *Maktens kanaler*
* 2010: *Uten 1814 er du fortapt?*

## Referanser
Steinar Wennevold

**Steinar Wennevold** (født 1947) er en norsk lektor. 

Wennevold arbeider ved avdeling for lærerutdanning ved Høgskolen i Østfold i Halden. Han er førstelektor og underviser i geografi og fagdidaktikk. Han har flere utgivelser innenfor geografifaget og har vært engasjert i Comenius 2.1-prosjektet EU-MAIL (European Mixed Ability and Individualised Learning).

## Utgivelser
* «Hvordan lærer vi geografi?» i *Geografi fagdidaktikk*, 1995. Høgskolen i Østfold. 
* *Uten geografi er du fortapt... Geografi fagdidaktikk*, 2010, Kompendium. Halden, Høgskolen i Østfold
* *Praktiske øvinger med vær og klima.*, 2011, Halden, HiØ, Avdeling for lærerutdanning. 
* *Vær og klima.*, 2012 Halden, HiØ, Avdeling for lærerutdanning. Hele heftet.
* Kapittel 2 i Mikkelsen, Rolf og Per Jarle Sætre (red) *Geografididaktikk for klasserommet*, 2015, Oslo, Cappelen Damm Akademisk 
*Ufullstendig liste*
GNLD International

**GNLD International** (Golden Neolife Diamite International) er et amerikansk nettverksselskap etablert i 1958 av Jerry Brassfield.

GNLD selger kosttilskudd, kosmetikk og rengjøringsprodukter gjennom et nettverk av uavhengige salgsrepresentanter. Disse tjener penger på eget produktsalg i tillegg til bonuser på salg utført av salgsrepresentanter de har vervet under seg.

I 2012 hadde selskapet en omsetning på 170 millioner dollar.

Selskapet er medlem hos den norske interesseorganisasjonen Direktesalgsforbundet.

## Referanser


## Eksterne lenker
* Offisielt nettsted
Tonkinula

***Tonkinula*** er en slekt av biller som hører til familien praktbiller (Buprestidae).

## Utseende
*Tonkinula aurofasciata* er en liten (6-7 millimeter), avlang, metallisk farget praktbille. Oversiden er fint hårete. Pronotum er kobberfarget, dekkvingene mer grønnlige. Dekkvingene har to brede, mørke (blåfiolette til svarte) tverrbånd, det fremre av disse er avbrutt i midten.

## Utbredelse
Arten er utbredt i Sørøst-Asia (i alle fall Thailand).

## Systematisk inndeling

Inndelingen følger . Slekten har ofte vært behandlet som en underslekt av *[[Meliboeus]]*.

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Coraebini Bedel, 1921
******* Understammen Meliboeina Majer, 2000
******** Slekten *Tonkinula* Obenberger, 1923 
********* *[[Tonkinula aurofasciata]]* (Saunders, 1866)

## Referanser


## Eksterne lenker
*
Metasambus

***Metasambus*** er en slekt av biller som hører til familien praktbiller (Buprestidae).

## Utseende
Små (3-4 millimeter), avlange, svarte praktbiller. Oversiden er delvis kledt med lyse skjell.

## Utbredelse
Slekten er utbredt i Sørøst-Asia.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Coraebini Bedel, 1921
******* Understammen Amorphosomina Majer, 2000
******** Slekten *Metasambus* Kerremans, 1903
********* *[[Metasambus hoscheki]]* (Obenberger, 1916)
********* *[[Metasambus tonkinensis]]* Descarpentries & Villiers, 1966
********* *[[Metasambus weyersi]]* (Kerremans, 1900)

## Referanser


## Kilder
* Liste over artene

## Eksterne lenker
*
Pondus-prisen

**Pondus-prisen** er en pris som deles ut av pondusskaper Frode Øverli og hans forlag til en norsk tegneserieskaper.

Prisen har som mål å trekke frem en tegneserieskaper som har gjort seg positivt bemerket i løpet av året og har en sats på 150 000 kr.

## Mottagere
* 2010: Børge Lund for *[[Lunch (tegneserie)|Lunch]]*
* 2011: Øyvind Sagåsen for *[[Radio Gaga]] *
* 2012: Nils Axle Kanten for *[[Hjalmar (tegneserie)|Hjalmar]]* og *[[Firekanta]]* 
* 2013: Steffen Kverneland for *[[Munch (tegneserie)|Munch]]*
* 2014: Ronald Kabíček, Endre Skandfer og Bjarte Agdestein for *[[Krüger & Krogh]]*
* 2015: Hanne Sigbjørnsen for *[[Tegnehanne]]*
* 2016: *Ikke utdelt.*
* 2017: Jens K. Styve for *[[Dunce]]*
* 2018: Malin Falch for *Nordlys* 1: *Reisen til Jotundalen*
* 2019: John S. Jamtli for *Sabotør* og *Sabotør: Operasjon Muskedunder*.
* 2020: Nora Dåsnes for *Ti kniver i hjertet* og  Jenny Jordahl for *Hva skjedde egentlig med deg?*
* 2021: Kristian Krohg-Sørensen for ** og *Gulosten: Gentlemansforbryteren*
* 2022: Ida Larmo for *Rigel : urettens ekko*
* 2023: Kjersti Synneva Moen for *Grip den føkkings dagen*
* 2024: Mads Eriksen for *M: Skrattens ridder gjenfødes*
* 2025: Marius Henriksen for *Storefri* og Kenneth Larsen for *Bestis*

## Referanser
Iminathi

**Iminathi** er et sørafrikansk kvinnenavn.

## Etymologi
*Iminathi* betyr «Han (Gud) er med oss» på bantuspråket xhosa.

## Utbredelse
*Iminathi* var det mest brukte navnet på jenter født i 2014 i Sør-Afrika. Navnet er lite brukt utenfor Sør-Afrika.

|}

## Kjente personer med navnet
Personene i listen er ordnet kronologisk etter fødselsår.

## Referanser


## Eksterne lenker
5. divisjon fotball for menn (Nordland)

**[[5. divisjon fotball for menn]] ([[Nordland Fotballkrets|Nordland]])** er en regionalliga i fotball under Nordland Fotballkrets. Siden 2011-sesongen har 5. divisjon vært det nest høyeste nivået i det regionale divisjonssystemet og nest laveste nivå for Nordland Fotballkrets.

## Tabeller

### [[5. divisjon fotball for menn 2022|2022]]

;Avdeling 1

;Avdeling 2

;Avdeling 3

### [[5. divisjon fotball for menn 2021|2021]]

;Avdeling 1

;Avdeling 2

;Avdeling 3

### [[5. divisjon fotball for menn 2020|2020]]

;Avdeling 1

;Avdeling 2

;Avdeling 3

### [[5. divisjon fotball for menn 2019|2019]]

### [[5. divisjon fotball for menn 2018|2018]]

### [[5. divisjon fotball for menn 2017|2017]]

### [[5. divisjon fotball for menn 2016|2016]]

#### Avdeling 1 Salten

#### Avdeling 2 Helgeland

#### Avdeling 3 Helgeland

### [[5. divisjon fotball for menn 2015|2015]]

#### Avdeling 1 Salten

#### Avdeling 2 Helgeland

#### Avdeling 3 Helgeland

#### Kvalifisering Helgeland

### [[5. divisjon fotball for menn 2014|2014]]

#### Avdeling 1 Salten

#### Avdeling 2 Helgeland

#### Sluttspill Helgeland

#### Plassering Helgeland

### [[5. divisjon fotball for menn 2013|2013]]

#### Avdeling 1 Salten

#### Avdeling 2 Helgeland

### [[5. divisjon fotball for menn 2012|2012]]

#### Avdeling 1 Salten

#### Avdeling 2 Helgeland

### [[5. divisjon fotball for menn 2011|2011]]

#### Avdeling 1 Salten

#### Avdeling 2 Helgeland

#### Sluttspill Salten

#### Plassering Salten

### [[5. divisjon fotball for menn 2010|2010]]
#### Avdeling 1 Helgeland

### [[5. divisjon fotball for menn 2009|2009]]
#### Avdeling 1 Helgeland

### [[5. divisjon fotball for menn 2008|2008]]
#### Avdeling 1 Helgeland

## Eksterne lenker
*
Junior (navn)

**Junior** er et engelsk mannsnavn.

## Etymologi
*Junior* har opprinnelse i latinske *iunior*, «yngre», en komparativ form av *iuvenis*, «ung (mann)». *Junior* ble først brukt som en kallenavn på gutter som hadde samme navn som sin far, men har senere også blitt brukt som et selvstendig navn.

## Utbredelse
I USA var *Junior* mest brukt i 1920- og 1930-årene, men var aldri blant de hundre mest brukte navnene. I Sverige var *Junior* mest brukt i 1980- og 1990-årene.

*Junior* er i dag mye brukt blant annet i flere engelsktalende land i Afrika.

|}

## Kjente personer med navnet
Personene i listen er ordnet kronologisk etter fødselsår.
*Junior Johnson (født 1931), amerikansk racerbilsjåfør
*Junior Parker (1932&ndash;1971), amerikansk bluessanger
*Junior Wells (1934&ndash;1998), amerikansk musiker
*Junior Brown (født 1952), amerikansk countrymusiker
*Junior Reid (født 1965), jamaicansk musiker
*Junior Lefevre (født 1978), belgisk-kroatisk karateka
*Junior dos Santos (født 1984), brasiliansk bokser
*Junior Fernandes (født 1988), chilensk fotballspiller
*Júnior Caiçara (født 1989), brasiliansk fotballspiller
*Junior Kabananga (født 1989), kongolesisk fotballspiller
*Junior Stanislas (født 1989), britisk fotballspiller 
*Junior Hoilett (født 1990), canadisk fotballspiller
*Junior Tallo (født 1992), ivoriansk fotballspiller
*Junior Malanda (1994&ndash;2015), belgisk fotballspiller

## Referanser


## Eksterne lenker
Pro14

**Pro14** er en profesjonell liga for rugby union med lag fra Irland, Italia, Skottland, Wales og Sør-Afrika.  Ligaen ble startet opp i 2001 med 10 lag fra Irland, Skottland og Wales og ble utvidet med to lag fra Italia i 2010.  I 2017 ble ligaen utvidet med to lag fra Sør-Afrika etter de ble kuttet fra ligaen Super Rugby. Fra og med 2017-18 sesongen, blir lagene delt opp i to avdelinger med sju lag i hver avdeling hvor de beste seks lagene går til sluttspillet.  Fram til 2008-09-sesongen var det laget som vant serien som ble kåret til årets mester.

Det er ikke noen nedrykk til lavere divisjoner fra ligaen.

De beste lagene ved sesongslutt kvalifiserer seg for de to europeiske turneringene European Rugby Champions Cup og European Rugby Challenge Cup.

## Lag i ligaen
Lagene er basert på regionale/provinsielle inndelinger i de deltagende landene utenom italienske Benetton Treviso som representerer byen Treviso og lagene fra Sør-Afrika.
Noen av lagene benytter større stadioner ved spesielle anledninger som lokaloppgjør eller spill i europeiske turneringer.

### Seriespill
Fra sesongen 2017–18 da to lag fra Sør-Afrika ble med og ligaen utvidet til 14 lag, ble ligaen delt opp i to avdelinger. Lagene spiller hjemme og borte mot lag i egen avdeling og én gang mot lagene i den andre avdelingen.  Etter endt seriespill spiller de beste seks lagene mot hverandre i et sluttspill.  Lagene på førsteplass går til semifinalen, mens lagene på andre- og tredje plass spiller kvartfinaler mot hverandre.  Vinneren av disse to kampene spiller sluttspillfinalen og vinneren blir årets mester. September 2020 ble laget Southern Kings fra Sør-Afrika nedlagt.

I 2020 ble Southern Kings nedlagt og Cheetas trakk seg fra serien. Det sør-afrikanske rugbyforbundet godtok at Lions, Stormers, Sharks og Bulls ble med i serien. Lagene spiller per 2026 18 kamper i seriespillet. Det vil si de spiller ikke hjemme og borte mot alle lagene. Alle lagene spiller hjemme og borte mot lag fra samme land og dermed seks hjemmekamper og seks bortekamper mot lag fra andre land. Dette roteres hvert år, men europeiske lag spiller som regel to kamper på rad mot lag i Sør-Afrika for å redusere reisingen. Tilsvarende skjer også med lag fra Sør-Afrika som spiller to kamper på rad i ett land i Europa.

Sluttspillet er utslagsrunder med åtte lag med bare én kamp i hver runde. Det høyest rangerte laget spiller alltid på hjemmebane. Det best rangerte spiller hjemme mot det på åttende plass, det andre best rangerte hjemme mot sjuendeplassen og så videre. Semi-finalene og finalen følger samme system. Stadionet for finalen er altså ikke fastsatt på forhånd i motsetning til i flere andre turneringer.

### Tidligere walisiske lag
Før Wales ble delt opp i fire regioner for rugby i 2003, deltok alle lag fra *Welsh Premiership*.

### Andre tidligere lag

## Tidligere vinnere

### Antall seire

## Tidligere navn på ligaen
Ligaen har hatt forskjellige sponsorer siden oppstarten i 2001 som har gitt forskjellige navn på ligaen.

## Referanser


## Eksterne lenker
* Offisiell side (engelsk)
Grafisk roman

**Grafisk roman** (engelsk: *graphic novel*) er et lengre tegneserie-verk i bokform.

Begrepet «grafisk roman» brukes bredt og omfatter alt fra skjønnlitteratur til sakprosa og biografi. Begrepet har sitt utspring i USA og Frankrike og er ment å markere avstand fra ordinære tegneserier.

Kjennetegn på en grafisk roman er at den har flere bilder på hver side.

## Historie
En nøyaktig definisjon av grafiske romaner er diskutabelt og opprinnelsen til kunstformen er åpen for tolkning. Hulemalerier kan ha fortalt historier. Både kunstnere og håndverkere i middelalderen formidlet historier via bilder i for eksempel glassmalerier og billedtepper.

Første bruk av begrepet skal ha skjedd i 1964. Begrepet kom i vanlig bruk etter utgivelsen av Will Eisners *[[En kontrakt med gud]]* i 1978.

## Norske utgivelser
* Ankomsten
* Ivar Aasen: ei historie om kjærleik
* Drama i Bayern
* Monster-tetralogien
* Fotografen
* Rabbinerens katt
* Husfred
* Bygdegutar
* Ser du meg nå
* Munch
* Kjære Rikard

## Se også
* Manga

## Referanser
Kelebogile

**Kelebogile** er et kvinnenavn og mannsnavn fra det sørlige Afrika.

## Etymologi
*Kelebogile* betyr «jeg er takknemlig» på setswana. Navnet skrives også *Kelebohile*. Tradisjonelt ble barn sett på som en gave fra forfedrene, og navnet *Kelebogile* ble gjerne gitt til barn som ble født etter lang tids forsøk på å få barn, som en takk til forfedrene.

## Utbredelse
*Kelebogile* brukes av begge kjønn, men mest som kvinnenavn.

|}

## Kjente personer med navnet
Personene i listene er ordnet kronologisk etter fødselsår.
### Kvinner
*Kelebogile Besong (født 1987), sørafrikansk operasopran, også kjent som Kelebogile Boikanyo
*Linah Kelebogile Mohohlo, botswansk økonom
*Kelebogile Mangole, botswansk nettball-spiller
### Menn
*Kelebogile Mabe, sørafrikansk fotballspiller

## Referanser


## Eksterne lenker
National Vaccine Information Center

**National Vaccine Information Center** (NVIC) er en amerikansk organisasjon etablert i 1982 av Barbara Loe Fisher, Jeff Schwartz og Kathi Williams. Organisasjonen har et kritisk syn på vaksiner, og mener at barnevaksinasjonsprogrammet medfører fare for sykdom og død. Ved flere tilfeller har legeforeninger reagert på reklamekampanjer NVIC har kjørt i det offentlige rom fordi de mener organisasjonen sprer irrasjonell og farlig frykt for vaksiner.

NVIC har mottatt betydelig støtte til sine kampanjer fra stiftelsen *Dwoskin Family Foundation* som ble grunnlagt av ekteparet Albert og Claire Dwoskin. Sistnevnte har også sittet i NVICs styre, og har finansiert den vaksinekritiske filmen *The Greater Good*.

## Referanser
Kristiansands Turnforening

**Kristiansands Turnforening**, stiftet 17. oktober 1858 i Kristiansand har et tilrettelagt aktivitetstilbud innen turn. Fra å være på ulike steder i Kristiansand fikk foreningen sin første egen turnhall i 1902. I 1986 flyttet foreningen sin virksomhet fra turnhallen i Kvadraturen (sentrum) til Gimlehallen, hvor en turnhall ble bygget som et tilbygg. 

Allerede i 1860 hadde foreningen partier for herrer, damer og gutter, og først i turnåret 1897/98 fikk foreningen sitt første pikeparti. 

Foreningen har i dag ca. 1000 medlemmer fordelt på foreldre/barn-partier (gymlek), bredde- og konkurransepartier i apparatturn og troppsgymnastikk samt mosjonspartier for damer og herrer. Aldersspenn fra 3-4 år til pensjonister.

## Kilder
*Kristiansands turnforening 150 år 1858-2008 : jubileumsberetning for de siste 50 år  Kristiansands turnforening, Kristiansand 2009 ISBN 9788230313022 

## Eksterne lenker
* Offisielle hjemmesider
Kaiqtion Kruquer

**Kaiqtion Kruquer** er en namibisk friidrettsutøver som konkurrerer i mangekamp. Hun har sølv i sjukamp fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2015
Ved Juniorafrikamesterskapet i friidrett 2015 i mars kom Kruger på 2.-plass i sjukamp, med 4641 poeng, bak Temidayo Oshinbajo, men foran Nienka du Toit. Hun greide her 15,68 sekunder på 100 meter hekk, 1,72 meter i høydehopp, 8,60 meter i kulestøt, 25,64 sekunder på 200 meter, 5,54 meter i lengde, 26,69 meter i spydkast og 2:33,74 på 800 meter. 
 
## Referanser


## Eksterne lenker
*  Profil hos All-Athletics